אורחי לילה
באמצע הלילה, שמעתי לפתע,; שריטות מוזרות על דלת ביתי.; מיהרתי לפתוח, באמצע הלילה,; חתול  מרופט שכב ממולי.; גופו הקטן מכוסה בוץ ודם,; חתול משוטט לבדו בעולם.; אמרתי לו: "בוא, היכנס ידידי,; הלילה הזה תישאר בביתי".; באמצע הלילה, שמעתי לפתע,; קולות נגיחה על דלת ביתי.; מיהרתי לפתוח, באמצע הלילה,; תייש פצוע עמד ממולי.; זקן מגולח, קרניים שבורות,; תיש עומד בעיניים דומעות.; אמרתי לו: "בוא, היכנס לביתי,; הלילה קשה גם לך וגם לי".; עכשיו, בביתי אין פחד,; הם כבר ישנים.; זה לצד זה לצד זה לצד זה,; לצידי.; אחר כך הרעידו באמצע הלילה,; דפיקות חזקות את דלת ביתי.; פתחתי מיד, ולרגע נבהלתי,; שועל מבוהל עמד ממולי.; זנבו היפה נתלש בזדון,; עיניו עייפות, אין בו כוח רצון.; אמרתי לו: "בוא, היכנס גם אתה,; בבית הזה יש מקום בשבילך".; עכשיו, בביתי אין פחד,; הם כבר ישנים.; זה לצד זה לצד זה לצד זה,; לצידי.; בתוך הדממה שבאמצע הלילה,; שמעתי קולות אנחה אבודים.; פתחתי את דלת ביתי ומצאתי -; אדם, בן אדם ניצב ממולי.; מגבעת קרועה, מעיל בלי כפתור,; פנים מביטות בי בלילה שחור,; נבהלתי מיד מהקור בעיניו,; טרקתי מיד את דלתי בפניו.; עכשיו, בביתי יש פחד,; קור חודר לשיר,; מי זה אורב לי מעבר לקיר?; עכשיו, בביתי יש פחד,; חושך וכאב,; צער גדול משתק את הלב.; 